الحمد لله واشهد ان لا اله الا الله وحده لا شريك له واشهد ان محمدا عبده ورسوله صلى الله عليه وسلم. اما بعد اهلا ومرحبا بكم في اللقاء الاول من السلسلة الجديدة
وسلسلة التدبر الجديدة والدورة الجديدة وهي سلسلة تعلمت من يوسف عليه السلام او هنسميها هي تدبر سورة يوسف عليه وعلى نبينا الصلاة والسلام فنسأل الله ان يفتح علينا بخير. وان يوفقنا لكل خير
وان يتقبل منا ومنكم صالح الاعمال وان يعيننا على يعني على عبء تدبر هزه الصورة. الحقيقة هو يعني الكلام مش مش مبالغة الانسان يشعر بعبء شديد يعني عبء كبير فعلا
وهو داخل على الصورة ديت لانها ليست كاي صورة ربنا وصفها احسن القصص فالموضوع هيحتاج مننا مجهود كبير. اسف الموضوع هياخد مننا مجهود كبير فنسأل الله التوفيق والتيسير والسداد اللهم امين اللهم امين
تمام مم كالعادة نبدأ اي صورة الاول بنستفتح به القراءة صندوق بركة قراءة القرآن وبعد كده نقعد نفضفض بقى في معاني السورة وجماليات السورة سورة يوسف عليه السلام وهذا هو اللقاء الاول
خلونا نبدأ الاول قراءة ونستعين بالله سبحانه وتعالى آآ نبدأ بقى في الفوائد التدبرية هنقرأ بازن الله سبحانه وتعالى اعتقد النهاردة هنقدر ناخد من الاية واحد الى الاية ستة ست ايات فقط
هنعيش معها في اللقاء الاول اعوذ بالله من الشيطان الرجيم بسم الله الرحمن الرحيم تلك ايات الكتاب المبين قرآنا عربيا لعلكم نحن نقص عليك احسن القصص بما اوحينا اليك هذا القرآن
اذ قال يوسف لابيه يا ابتي اني رأيت احد عشر كوكبا والشمس والقمر رأيتهم لي ساجدين قال يا بني لا تقصص رؤياك على اخوتك فيكيدوا لك كيدا ان الشيطان للانسان عدو مبين
وكذلك يجتبيك ربك ويعلمك من تأويل الاحاديث ويتم نعمته عليك وعلى ال يعقوب كما كما اتمناه على ابويك من قبل ابراهيم واسحاق سورة يوسف عليه السلام الحقيقة آآ الانسان يتقدم يعني بين هذه الصورة بكل رهبة
وهي تستحق يعني سورة يوسف عليه السلام خلينا نتعرف على الصورة دي اولا صورة مكية بلا خلاف. صورة مكية بلا خلاف قرى مكية نزلت على النبي صلى الله عليه وسلم والله تعالى اعلم
في اصعب فترة في العهد المكي كله وهي الفترة التي كانت ما بين موت خديجة وموت ابي طالب وبين بيعة العقبة الاولى الفترة عامل حزن من عامل حزن الى ان نصل الى بيعة العقبة الاولى
هذه اصعب فترة مرت على النبي عليه الصلاة والسلام وراثيا ابتلاءات شديدة جدا جدا جدا ابتلاءات كانت زادت اوي. طبعا كان ده قبليها بفترة قصيرة كان النبي عليه الصلاة والسلام طالع من شعب ابي طالب
وشعب ابي طالب اللي هجروا فيه اخواته اللي هجروا في اعمامه. اللي هجروا فيه يعني الناس اللي منه. تمام؟ اقاربه من قريش وكأن نزلت سورة يوسف عشان تقول له لو كان اخواتك من قريش
عملوا فيك كده ودخلوك شعب ابي طالب. فاخوة يوسف عملوا فيه واحد اتنين تلاتة وكانت سورة يوسف تسلية لقلب النبي عليه الصلاة والسلام وبتقول له نهاية يوسف عليه السلام كانت التمكين وكان آآ اخواته في الاخر تابوا وانصلح حالهم وكان دي كانت بشر
للنبي عليه الصلاة والسلام ان نهاية الابتلاء ده تمكين في النهاية والمرء لا يمكن حتى يبتلى ونهاية الالم ده يعني سعى وسرور وفرج من الله سبحانه وتعالى مباشرة لي ان زي ما اخوات يوسف يعني يعني تابوا في النهاية
الله سبحانه وتعالى يبشره ان اللي عمل فيك كده في شعب ابي طالب ان شاء الله يتوب وينصلح حالهم وده اللي حصل بالفعل بعد فتح مكة فده يعني اه مجرد التعرف على الصورة الجميلة ديت
سورة يوسف عليه السلام يقال ورد في الاثار ان سبب نزولها ان الصحابة رضي الله عنهم وارضاهم قالوا للنبي عليه الصلاة والسلام يعني كانوا ملوا فكانوا يريدون شيئا من القصص
قالوا يا رسول الله هلا قصصت علينا؟ يعني لو ما فيش كده مواعظ جوة قصص يعني ايه وده يدل على اهمية القصص في الوعظ. الصحابة نفسهم رضي الله عنهم وارضاهم طلبوا من النبي عليه الصلاة والسلام يعني يعني يكثر من القصص قوة اثر القصة على القلب والنفس
وقال يا رسول الله هلا قصصت علينا فنزل قوله تعالى نحن نقص عليك احسن القصص ونزلت سورة يوسف عليه السلام تسلية لقلوب الصحابة وللنبي عليه الصلاة والسلام. وللاثر الهائل للقصة على النفس
وقوة الوعظ اللي بيبقى دايما في القصة. ان هي بتقدم نموزج عملي على طول بعيد عن التنزير هو نموزج عملي فورا. بيقدم لك الموعظة من خلال تجربة عملية حقيقية سبحان الله يعني. لزلك سورة القصص
سورة يوسف عليه السلام من السور العجيبة بيسموا سورة يوسف عليه السلام سلوى كل محزون سلوى كل محزون. يعني ما في احد عنده مشكلة ولا حزن ولا ضيق ولا هم. ولا يعني اي حاجة تتخيلها في حياتك حصلت في قصة يوسف عليه السلام
فما في احد يمر على هزه القصة الا واجد فيها بغيته ويجد فيها الطمأنينة. ويجد فيها السكينة والراحة ويجد فيها اجابات كتيرة جدا على اسئلة كتيرة جدا. يمكن يعني مش عايز اضرب امسلة دلوقتي عشان ما استعجلش
اما تخلصوا معي الصورة بازن الله. هتنبهروا قد ايه الصورة دي جاوبت على كل سؤال حائر عقل كل واحد فينا يلا بنا بقى نستفتح بعد ما اتعرفنا على السورة وجمالها نستفتح ونقول يا رب اعنا ووفقنا لتدبر هذه السورة الجميلة
الكريمة طيب بتبدأ بسم الله الرحمن الرحيم الف نبدأ هذه السورة المباركة ككثير من السور المكية آآ بالحروف المقطعة والحروف المقطعة كلام كتير قوي في حروف المقطعة لكن يعني اشهر
قولين في الحروف المقطعة القول الاول ان الحروف ديت كل حرف دال على كلمة وده كان قول ابن عباس رضي الله عنه وارضاه كان بيقول الف لام راء يعني انا الله ارى
الف لام راء انا الله ارى والف لام ميم انا الله اعلم. فكان بيرى ان كل حرف يدل على كلمة ما ده اجتهاد ابن عباس رضي الله عنه وارضاه كتير من الصحابة كابي بكر وعمر وغيرهم كانوا يتوقفون في هزه الحروف
يتوقفون في هزه الحروف زلك القول التاني واللي اختاره شيخ الاسلام ابن تيمية رحمة الله عليه ان هذه الحروف انما سيقت لغاية ولحكمة. يعني قد لا يكون لها معنى في زاتها
ولكن هناك غاية عظيمة من ورائها ايه الغاية العزيمة اللي من وراء هزه الحروف؟ تعال تخيل معي ان القرآن ده نازل على مين انا انزلناه قرآنا عربيا صح؟ نازل على العرب اصلا يعني ابتداء نزل للعرب وطبعا نزل للعالمين
لكن اول من ما نزل نزل في العرب والعرب في الوقت ده كانوا يكاد يكون اقوى جيل في التاريخ في اللغة العربية وكان العرب في الوقت ده صنعتهم اقوى صنعة لهم هي اللغة
بل كانت تقام الاسواق من اجل التنافس على الاشعار وكانت احيانا تقام الحروب من اجل بيت شعر وممكن يحصل صلح ببيت شعر وممكن هجاء يقلب الدنيا وممكن مديح يقلب الدنيا. كان عندهم بضاعة الشاعر والنسر
التنافس في الباب ده رهيبة. لدرجة من شدة التنافس بلغوا المنتهى في القوة في اللغة والقاعدة بتقول ان صاحب الصنعة تلفته الصنعة بمعنى لو انت او انت دلوقتي واحد بيفهم في العربيات قوي. ممتاز احسن واحد في الدنيا في العربيات. قعدت انت في مواصلة. تمام؟ راكب اتوبيس
الناس ده بيتكلم في الطماطم وده بيتكلم في الخيار. وده بيتكلم في الدهب. انت بقى مش مركز فيه اتنين بيتكلموا في العربيات هتعمل ايه انت تلاقي ودانك ايه سافرت على طول. تمام
انت مسلا آآ بتحبي قوي الميك اب مسلا ومتميزة في الباب ده وفهمانا قوي فيه وحافظة كل حاجة فيه. انت قعدت في في ميكروباص ولا بتاع دي الست دي بتتكلم في الطبيخ ودي بتتكلم في في
خيال مش مركزة معهم. لقيت اتنين بيتكلموا في الميك اب وماركاتو هتلاقي ودانك ايه ؟ راعي ماما على طول صح؟ حتى لما نخش مكان واحد كلنا دخلنا نفس المكان هتلاقي بتاع النجف بيبص في النجفة. بتاع السيراميك بيبص للسيراميك وبتاع الانتريهات بيبص
صاحب الصنعة تستفز الصنعة وتلفته حطي مكانك مكان رجل عربي قح صنعة اللغة مرة واحدة بيجي له كده واحد بيقول الف لام راء. هيعمل ايه؟ ام هيروح لافف على طول. يعني من غير ما يفكر. هيلف على طول. اية ايه؟ ايه
ايه ده! جديدة دي فيه الف لام راء يا الف لام ميم ايه كاف هاء ياء عين صاد دوت. هي عايز تقول ايه يعني؟ ايه طاء سين ميم ايوه عايز تقول ايه
هيتشد قوي وبالتالي هيسمع اللي جاي وبالتالي هو ده المطلوب ان هو يسمع اللي جاي ويتأكد ان هزا القرآن من لدن حكيم عليم الحاجة التانية ان هو بعد ما انا لفت انتباهه بالحروف المقطعة
الحكمة التانية من ايراد الحروف ان ده تحدي تحدي للرجل العربي ان انا بقول له كأن ربنا بيرسل له رسالة ضمنية ان الكلام اللي انت هتسمعه ده اللي جاي اللي مش هتعرف تجيب زيه
ما هو الا من الحروف التي تتكلمون بها بالفعل فنحن لم نأت بحروف غريبة انما هي الالف واللام والراء. والطا والسين والميم والكاف والهاء والياء والعين والصاد هي حروفكم وهي الحروف التي تصنعون منها الكلام. طيب هذا كلام رب العالمين. لو جبت زيه يبقى ده مش كلام رب العالمين
طبعا ده تحدي رهيب بالنسبة لرجل عربي بيستفزه جدا انت عارف عامل زي ايه عامل لما تحب تعجز واحد وعايز تبين له ان انت ما تعرفش تعمل اللي انا باعمله
تروح عامل ايه ؟ تروح رامي له الادوات قدامه قل له ادوات خد كل الادوات. خد ادواتي كمان يلا ادي الادوات اهي. وريني شطارتك. ورينا تعرف تعمل ايه عرفت تعمل زيي يبقى انا آآ يبقى انا عم لك الكلام مسلا
ما عرفتش تعمل زيي يبقى تقر ان انت عاجز عن ان انت تعمل زيه. ولله المثل الاعلى يعني. تمام؟ وكأن ده بننشر الحروف خد الالف واللام والراء والطاه والسين وريني هتعمل بهم ايه؟ هي حروفك انا ما جبتش حروف جديدة. وفي الاخر هتسمع دلوقتي بعد الحروف دي كلام مش هتعرف تجيب زيه ولا تعرف تجيب حديس مثله ابدا
التحدي قائم فليأتوا بصورة مثلي. يأتوا بحديث مثلي يأتوا بعشر سور آآ مفتريات فان لم تفعلوا ولن تفعلوا. لو اجتمعت الانس والجن على ان يأتوا بمسل هزا القرآن لا يأتون بمثله. تحدي قائم الى يوم القيامة. اي رجل عربي يقدر يجيب زي
ده يبقى احنا كدابين تمام طبعا ازا كان الجيل الاول اللي هو امهر جيل في اللغة عجز يبقى من باب اولى تضييع وقت ان اللي بعده يحاول. لان من بعده سيكون اعجز عن هزا التحدي
فاهمين الفكرة والجيل الاول اعترف كانوا بيعترفوا بينهم ان هم مش قادرين يجيبوا زيه وكان قائلهم يقول ان له لحلاوة. كان قائلهم يقول يا قوم والله لقد علمت الشعر وما هو بالشعر. ولقد علمنا النسر وما هو بالنسر
وان له لحلاوة وان عليه لطلاوة. وان اعلاه لمثمر وان اسفله لمغدق. وانه ليعلو ولا يعلى عليه فكان الحروف دي بتخلص موضوع كبير قوي. هي بتخلص موضوع ايه؟ بتخلص موضوع ان هزا القرآن كلام الله. تخيل ان ان الموضوع خلص بالحروف دي
الحروف دي خلصت موضوع كبير قوي يعني المفروض بعد الحروف دي بشوية الرجل العربي يسلم ويقر ان ده كلام رب العالمين وتنتهي الحجة عليه. اولم يكفهم انا انزلنا عليك الكتاب يتلى عليهم ان في زلك لرحمة وزكرى لقوم يؤمنون. هم كانوا بيطلبوا الايات. فربنا بيقول هو مش مكفيهم الاية دي. طب
الاول بعد كده نتكلم انت ما عدتهاش يبقى انت ما تطلبش اية جديدة قبل ما تعدي لي الاية ديت. وما عدهاش كده كده يبقى انت كده كده بتعاند. يعني ما لوش لازمة ان انا اديك الايات اللي انت بتقترحها
فهمنا الفكرة؟ فده القول التاني ان هو بيرى ان الحروف المقطعة ديت انما سيقت للفت انتباه الرجل العربي تشد انتباهه. الحاجة التانية لتحدي دي الرجل العربي واستفزازه علشان يسمع وعشان يظن ان هو يقدر يجيب زيه فيقهر وفي النهاية يعني يعني يفحم بان هو لا يستطيع
ابدا يأتي مسل هزا للقرآن فيكون ده سبب في استجابته واسلامه بعد كده. هم نفسهم العرب من شدة حبهم للغة كانوا بيستخبوا بالليل اسمعوا النبي عليه الصلاة والسلام وهو بيصلوا بيصلي وكانوا بيقابلوا بعض يقعدوا يعاتبوا بعض يقول له انت انت ايه اللي جابك هنا؟ يقول له معلش ما قدرتش انا جاي اسمع الكلام العربي الجميل ده
تاني. تاني يوم يتقابلوا وتالت يوم يتقابلوا. يعني حاجة عاجبك جدا فدية الحروف المقطعة اللي هي بتكثر جدا في السور المكية. خاصة وتجد ان في حاجة واضحة جدا. ان بعد الحروف المقطعة دي على طول بيأتي زكر القرآن لازم
او عادة بص الف لام ميم بعديها بكم لان المفروض الحروف دي خلصت ان القرآن من عند الله الف لام ميم ذلك الكتاب لا ريب فيه. الف لام راء تلك ايات الكتاب المبين. طاء س ميم تلك ايات الكتاب المبين. ها؟ آآ حا ميم والكتاب
اه اه اه تنزيل الكتاب من الله العزيز الحكيم. لازم. هتلاقي كده على طول ان ديت بتوصلني لدية ان ده تنزيل كتاب من الله العزيز الحكيم. فهمنا؟ الف لام راء
ثم قال تعالى تلك ايات الكتاب المبين قال لك تلك اشارة للبعيد يقول لك هزا وتلك السلك ده اشارة للبعيد والمقصد ان هذا القرآن عالي اوي سامي قوي مش هتعرف توصل له ولا تعرف تجيبه
تمام؟ انه لكتاب عزيز. فلعلو شأن القرآن عبر عن علو هزا الشأن وارتفاعه عن لغة العرب. بالاشارة للبعيد تلك ايات كل اية تعتبر دالة على وحدانية الله. فهم ايات ايات كل
ضوء اي ايات هتخش فيها ستجد انها تفحمك وتجد انها تدل على الرب الواحد اللطيف الخبير. ايات الكتاب المبين يعني ليس كتابا غامضا انما هو كتاب واضح. بين مبين واضح في العقائد واضح فيما يشير اليه. واضح في الاخلاق في
في العبادات واضح في في في العقائد من الله مازا نريد من العبد؟ ما هو المآل؟ الاخرة اخبارها ايه؟ بعد الموت هيحصل ايه كل شيء واضح ليس فيه غموض ليس فيه يعني يعني الغاز كتاب مبين
عشان كده كلمة مبين دي استدل بها اهل السنة على ان الاصل الكتاب ان تجري الالفاظ على ظاهرها وده قاعدة عظيمة بيستدلوا بها في باب الاسماء والصفات لما ربنا يقول عن نفسه ان له يد او له يدان او له وجه
له اه اه كزا كزا وكزا. من من الصفات فربنا قال ان الكتاب كتاب مبين والكتاب المبين لا يكون مبينا ازا كان هناك غموض في الالفاز دائما الاصل ان الالفاز تجري على معناها الظاهر. لان ده من من البيان
ليه ربنا يحدسنا بالالغاز؟ فيقول اليد ولا يقصد اليد ويقول العين ولا يقصد العين. ويقول الوجه ولا يقصد الوجه نقعد احنا كل حاجة من اولها ونقول هي ليس مراد زاهرة ليس مراد زاهرة ليس مراد زاهرة بدون دليل
فكيف يكون القرآن كتاب مبين؟ ازا كان كل الصفات غير مراد على ظاهرها فلا يحب ولا يغضب ولا يضحك ولا ينزل ولا يأتي وليس له يد وليس له وجه. اذا الله يكلمنا بالالغاز
وهزا يتنافى مع انه كتاب مبين الكتاب المبين معناه ان راجل عربي لما بيسمع الكلمة بيفهمها على طول مش محتاج تفسير لما رجل عربي يسمع وجاء ربك هيفهم ايه؟ جاء ربك. جاء. تمام؟ لما يسمع
مسلا آآ بل يده مبسوطتان. هيفهم ايه؟ يداهما ما لهاش معنى عنده ايه؟ المعنى الزاهر كده ازا كان الموضوع كله كله كنايات والغاز لم يكن كتابا مبينا. فالاصل اجراء الالفاز على معناها الظاهر الا ان يأتي دليل يدل
على ان المعنى الزاهر غير مراد. طالما ما فيش دليل يبقى الاصل ان انا باتعامل بالمعنى الظاهر تلك ايات الكتاب المبين ان انزلناه قرآنا عربيا لعلكم تعقلون انا انزلناهم قرآنا عربيا. انا انزلناه. خد بقى حتة برضو في العقيدة. احنا بصوا عايزين نطلع من الصورة دي بكل حاجة. يعني كل احلامك نحققها في الصورة الجميلة ديت
انا انزلناه قرآنا ايه؟ عربيا يا سلام قرآنا عربيا. طب انزلناه طب ليه ربنا بيقول ان مش انا اه دي برضو حاجة بتلخبط الناس ان ربنا احيانا يعبر عن نفسه بالجمع
واحيانا يعبر عن نفسه بالافراد ما فيش تعارض. اما ربنا يعبر عن نفسه بالافراد يريد بيان التوحيد ولما يعبر عن نفسه بالجمع يريد بيان العظمة لان التعبير عن الفرد بالمجموع هو من التعظيم. زي ما اقول لك السلام عليكم مش عليك. ده نوع من التقدير. لما اقول لك آآ سعادتك
مش سعادتك ده نوع من التقدير. لما اقول لك آآ قررنا نحن علاء حامد. يبقى انا عايز ايه افخم نفسي شوية ربنا بيتكلم عن نفسه احيانا بالافراد زي ما قال لسيدنا موسى في مقام التوحيد انني انا انا الله لا اله الا انا فاعبدني. ولكن يتكلم عن نفسه احيانا بالجمع
العظمة يقول انا نحن نزلنا الذكر وانا له لحافظون. فمش معنى ان هو بيتكلم بالجمع ان هو اكثر من واحد. ولكن الواحد بيتكلم عن نفسه بصيغة الجمع لبيان القدر تعزيم
ان انزلناه انزلناه. انزلناه دليل لاهل السنة على فوقية الله وان الله تعالى في العلو وانه بزاته جل في علاه فوق عرشه فوق سماواته. وانه في العلو سبحانه وتعالى. تمام
خلافا لاهل البدع. والا لو لم يكن في العلو. فليه بيقول انزلناه؟ فانزال الكتاب دل على فوقية الله على خلقه. وانه مباين لخلقه وانه في العلو سبحانه وتعالى الرحمن كما قال على العرش استوى
والادلة كتير بقى اليه يصعد الكلم الطيب تنزيل الكتاب من الله العزيز الحكيم تمام آآ آآ عروج الملائكة. تمام؟ آآ سبح اسم ربك الاعلى امنتم من في السماء ان يخسف بكم الارض. الموضوع يطول لكن دي احد ادلة اهل السنة على فوقية الله
انا انزلناه قرآنا عربيا لعلكم تعقلون لعلكم تعقلون اذا القرآن هو دعوة لاعمال العقل دعوة لتقدير العقل دعوة لاستعمال العقل في موضعه الصحيح لان القرآن في الحقيقة مليء بالادلة العقلية
الادلة العقلية على الوحدانية الادلة العقلية على البعث الادلة العقلية على الرسالة زي ما شفنا كاف لام ميم دي دليل عقلي على القرآن. تمام؟ دليل على الرسالة آآ فقد لبست فيكم عمرا من قبله افلا تعقلون
دليل البعث آآ آآ مثلا آآ وهو الذي يرسل الرياح بشرا بين يدي رحمته. حتى اذا اقلت سحابا ثقالا سقناه لبلد ما فانزلنا به الماء فاخرجنا به من كل الثمرات كذلك. شغل عقلك كذلك نخرج الموت لعلكم تذكرون. تمام؟ فدليل التوحيد العقلي
فمن يخلق كمن لا يخلق. افلا تذكرون؟ هتلاقي كتير بقى دعوة لاستعمال العقل التأمل في النظر في التدبر في التفكر لكن للاسف بقى البعض استعمل العقل عكس عكس المطلوب منه. استعمل العقل في الحكم على النصوص
بيقول لك النص ده مش جاي معي يبقى من اوله يبقى ننكره يبقى نضعفه. لأ هو مش دور العقل العقل اه الاول بنشوف. لو القرآن خلاص هو قرآن. ما فيش حد بيدور ورا القرآن
لو سنة بنشغل العقل في معرفة الصحيح والضعيف بعد ما بعرف من ده قرآن او عرفنا ده حديس مقبول يبقى على طول ما فيش غير ان انا اقبله. اقبله اقبل الحكم اقبل العقيدة واصدقها واعمل
بالحكم مش ان انا بعد كده اقول ادخل عقلي اقول اصل العقيدة دي مش جاية في العقل. لأ اصل دي مش مقنعة فنقولها فنشيلها فنغيرها يبقى احنا كده اهنا العقل لان العقل اصلا مفروض وصلني ان ربنا على كل شيء قدير
ما فيش حاجة اسمها تقول لي في حاجة في العقيدة مش موافقة للعقل. انا مش باقيس على قدرتي انا. بقيس على قدرة الله والله على كل شيء قدير والعقل بيقول ان ربنا حكيم. فانا مش هدخل عقلي في الاحكام واقول عاجبني ومش عاجبني. ده جاي من عند الحكيم. انت فاهم مش فاهم؟ دي مشكلتك الشخصية
العقل ده مش مكانه. ان هو يحكم على الاحكام بعد ثبوتها او بيقبل العقائد او يرفضها بعد سبوتها لكن دعوة لاعمال العقل في اسبات النص ان هو نص سابت. ثم في التفكر في النص والتأمل في والتأثر به والعمل به
واستنباط الاحكام انا انزلناه قرآنا عربيا لعلكم ايه؟ تعقلون ثم قال تعالى نحن نرجع تاني نحن ده للتعزيم نحن نقص عليك احسن القصص. بما اوحينا اليك هذا القرآن وان كنت من قبله لمن الغافلين
نحن نقص عليك احسن القصص. طيب خلينا نتكلم على مستويين ان القصص عموما عموم القرآن قصص القرآن هي احسن القصص ثم خصوصا صورة يوسف او قصة يوسف هي افضل قصة في القرآن بلا شك
تمام وده له اسبابه يعني هنقولها دلوقتي لكن خلينا الاول نتكلم في في العموم وبعد كده الخصوص العموم لمازا قصص القرآن هي احسن القصص في العموم ولي افضل من اي قصص تاني
سواء قصص اهل الكتاب المحرفة طبعا او قصص البشر. تمام او اي قصص خلاف القصص اللي جاية مع الوحي تعالى نقارن ما بينهم في كزا حاجة اولا نجد الفارق الاول
قصص القرآن يتميز بالاختصار وعدم الاستطراد في التفاصيل التي ليس لها فائدة وقصص البشر يحصل فيها استطراد رهيب رهيب لكل التفاصيل ممكن تلاقي مسلا قصة في القرآن في سطرين لو اتحولت مسلا لقصة مكتوبة او مسلسل
بتقعد عشر حلقات السطرين دول كلام واخد ورد واستطرادات زي القرآن بيعرض تماما عن كل التفاصيل التي لا تفيد في الغاية اللي احنا عايزينها لان الغاية مختلف هو ليه؟ ليه الفرق؟ الغاية مختلفة وغاية قص القرآن غير غاية
قصص الناس اللي بيكتبوا. قصص عايزين ايه؟ عايزين يعملوا يعني آآ حبكة درامية ويشد الناس ويعمل جزب ويعمل مشاهدات حتى لو حط تفاصيل ما لهاش لازمة اما القرآن فتلاقي القصة مختصرة جدا
سطرين تلاتة نقعد نتكلم فيهم ايام وليالي من عظم الكلام اللي فيها. فالاعراض عن التفاصيل التي ليس لها فائدة. التركيز على المحتوى الخلاصة النافع الزي يعني يخدم القضية اللي نتكلم فيها
نمرة اتنين الصدق الفرق في الصدق قصص الله قصص النبي عليه الصلاة والسلام صدق وحق لا ريب فيه واما قصص الناس فعمته يعني في اكاذيب كتيرة جدا جدا. وبل ممكن يكون اصل القصة كدب. يعني احيانا بيبقى اصل القصة كدب
كلها هي القصة كلها او مش هنقول كدبة او متألفة يعني. تمام؟ واحيانا بيكون اصل القصة صحيح لكن ما لقوها بتفاصيل لم تحصل. لمجرد ان الحبكة زي ما تشوف مسلا لما عملوا يعملوا مسلسل لصحابي او مسلسل لسيدنا يوسف
كمية كحاجات ولا حصلت اصلا. بس لازم نعمل كده علشان الحبكة الدرامية. تمام؟ فقصص الله كله صدق ما فيهوش حرف زيادة زيادة. تمام؟ او ما حصلش. اما قصص الناس فملئ بالتفاصيل التي ليس لها فائدة
نمرة تلاتة تمام آآ الفرق التالت هو علامة ركزت آآ القصص اولا نجد ان قصص الله سبحانه وتعالى ركزت على ما ينصلح به العبد في دينه ودنياه فبتركز في القصة بتركز لك اوي على معاني التوحيد. تركز على ربطك بالاسماء والصفات. هنلاقيها في القصة دي ان ربك عليم حكيم. آآ ان ربي لطيف لما يشاء
بايه؟ باسم لله دايما بيربطك بالدار الاخرة تمام؟ وآآ ولا اجر الاخرة خير للذين امنوا وكانوا يتقون بيربطك بالاعمال الصالحة. انه من يتق ويصبر فان الله لا يضيع اجر المحسنين. واخد بالك؟ بيربطك
باعمال القلوب بالاسماء والصفات بالدار الاخرة هو غاية القصة في الاخر توحيد الله الدار الاخرة الكلام على على الاعمال القلوب في الاخر القصة بتستهدف قلبك وتستهدف ان هي تديك عبر ومواعظ وسنن لقد كان في قصصهم عبرة لاولي الالباب ما كان حديسا يفترى. لكن القصص التاني حديس يفترى
وغايته شهوات تجد اغلب القصص تدور حول حول الايه الجنس مخدرات قتل دعارة آآ مشاكل زوجية هم في النهاية هم انت مش عارف هو عايز يوصل لايه ومأساة طويلة جدا جدا جدا
في الاخر في الاخر احيانا كمان مش بيديك العبرة. يعني احيانا في الاخر بتطلع عكس العبرة ان انت تعاطفت مع الشر مسلا انتصر في النهاية تمام؟ ايوة انا فين بقى العبرة بقى من يعني
قل لي مسلا مسلسل شفته فاعمالك القلبية زادت مستحيل قل لي مسلا فيلم شفته فازدت ارتباط بالدار الاخرة قل لي مسلا اغنية سمعتها او رواية من روايات الهبطة قريتها ازددت تعلقا بالله وحبا لله والتوحيد زاد في قلبك مش هيحصل
انما بتزداد معلومات كتير قوي في الدعارة والجنس والمخدرات وكيفية الجرائم والشمال والمشاكل الزوجية وقبح الزواج وحلاوة المشي شمال والطلاق الجميل هو ده اللي انت بتطلع به وده بينقلنا ليه؟ الفرق الرابع
الفرق الرابع من قصص القرآن وقصص الناس؟ هنفترض ان قصص غير غير الله هتنتهي نهاية سعيدة فرضا طبعا ده مش بيحصل دايما وهتنتهي بان الخير انتصر على الشر. النهاية المسالية اللي ما بقتش موجودة دلوقتي دي
تمام طيب تعالى نشوف ازاي وصلنا هنا وازاي القرآن بيوصلنا لنفس النتيجة قصص الناس اللي بيحصل الاتي عشان اقول لك على مصيبة بتحصل في قصص الناس ما بتاخدش بالك منها
لو شفنا مسلسل بس خلينا نقارن بين مسلسل لان المسلسل قصة بيحصل ايه في المسلسل بيحصل ان احنا بنشوف تسعة وعشرين حلقة تسعة وعشرين حلقة جرايم مخدرات تفاصيل التفاصيل في القتل
الزنا في الخيانات الزوجية في الافساد في الشر في السجون تمام. وبعد كده اخر حلقة البطل بيخلص الموضوع في اخر حلقة بيضرب ده ويعمل دوت ويجيب حقه والتاني ده اتسجن وده قتل نفسه وبتاع فنفرح ايه وبتاع واتأسرنا والخير انتصر على الشر
حلو طيب نضرب مسال بمسلسل مسلا واقعي حصل. مسلسل اسطورة لمحمد رمضان مسلسل اشهر من اشهر المسلسلات يعني كان في كمية فساد ضخم جدا. وفي الاخر فعلا الخير انتشر على الشر نزريا يعني
اخر حلقة طيب الشباب بعد مسلسل محمد رمضان حصل ايه حصل ان هم طلعوا بالحلاقة بتاعته. بالمشية بتاعته بالالفاظ اللي قالها الصياعة اللي حصلت في في المسلسل كله وما فيش اي حد طلع مسلسل تاب بسبب اخر حلقة
ليه اقول لك بقى ليه؟ عشان دي هتنقلني لروعة القرآن لان الانسان يا جماعة يتأثر بما يتعرض له اكثر ولو كان الخطأ تاني الانسان بيتأثر بما يتعرض له اكثر ولو كان الخطأ
فلو انا بشوف تسعة وعشرين حلقة شر. وحلقة خير انا هطلع بالشر مش هطلع بالخير فهمت حاجة لو انا بتفرج على تسعة وعشرين حلقة مخدرات ودعارة وخيانات زوجية وبتاع اخر حلقة الخير انتصر فرضا
انا هطلع بان انا حفزت الخيانات وعايز اعملها. وحفزت المخدرات وعايز اشربها وحفزت الالفاز وعايز اقولها. وده اللي بيحصل. الناس بتطلع مسلسلات بالافيهات والشمال حلقة والسلاسل والمخدرات ما حدش طالع ان هو تاب مسلا عشان اخر حلقة
دي جبلة في الانسان جبلة في الانسان. وده هينقلنا لطريقة القرآن البديعة الاعراض عن تفاصيل الشر والتركيز على تفاصيل الخير تعال كده هقول لك مسال سورة او قصة موسى عليه السلام
ازاي اتعرضت في سورة القصص ربنا قال نتلو عليك من نبأ موسى وفرعون بالحق لقوم يؤمنون بص الشر حيتشرح دلوقتي هيتشرح حلقات الشر دلوقتي هتتقال ان فرعون علا في الارض
وجعل اهلها شيعا يستضعف طائفة منه يذبح ابنائهم ويستحي نسائهم انه كان من المفسدين. ديت الاية دي لو اتعملت مسلسل هتاخد التسعة وعشرين حلقة تسعة وعشرين حلقة تفاصيل هو كان بيقتلهم ازاي. والنسوان كان بياخدهم ازاي وبيعزبهم ازاي. ويغتصبهم ازاي ونقعد بقى ستميت حلقة في مشهد اغتصاب
لكن القرآن خلص الشر كله في الاية دي طب تعال لي بقى في الخير. يلا بقى واحدة واحدة. ونريد ان نمن على الذين استضعفوا في الارض ونجعلهم ائمة ونجعلهم الوارثين ونمكن لهم في الارض ونري فرعون وهامان وجنودهما منهم ما كانوا يحزرون واوحينا الى ام موسى واستطراد رهيب جدا
في تفاصيل الخير رهيب كل تفاصيل الخير بقى مسال تاني قصة يوسف عليه السلام ولقد همت به وهم بها. هو ده مشهد الشر وبعد كده الخير لولا ان رأى برهان ربه كزلك نصرف عنه السوء والفحشاء انه من عبادنا المخلصين. المشهد ده لو اتعمل في مسلسل هياخد حلقتين
تفاصيل بقى عملت ازاي ولبست ايه وبصت له مشكلة بقى ده الفرق ده الفرق. من الفروقات ايضا عشان كده انا باطلع بالقرآن بايه؟ بالخير. باطلع بالمشاهد الخير الكتير قوي اللي انا شفتها
من الفروقات ايضا الغاية في النهاية الغايات من القصة غاية قص القرآن القلب صلاح الانسان صلاح دينه صلاح دنياه علاقته بالله علاقته بالدار الاخرة غاية القصص الارضي الشهوات والمشاهدات بغض النزر مهما في قيم وما في سوابت انما اللي بيجيب مشاهدات هو ده اللي
زمان مسلا كان كان الطبيعي ان الافلام اللي بيجيب مشاهدات لما الخير ينتصر على الشر. دلوقتي ما بقاش كده خلي بالك دلوقتي تريند الناس ان في الاخر الشر يفضل واتعاطف معه. يعني يعني اه دي المسلسلات بتاخد كده. فالمسألة مبنية على الهوا. ما فيش قواعد. ما فيش قيم. ما فيش سوابت. بالتالي انا ممكن اوديك واجيبك زي ما انا عايز
والفرق اللي بعد كده هو في الاثر. في النهاية انت شفت افلام كتير ومسلسلات كتير. وحكاوي وقريت قصص كتير. قل لي الاسر اللي حصل فيك من تغيير في علاقتك بالله والدار الاخرة وصلاح قلبك وصلاح دينك واقبالك على العبادة
وقل لي تأسير سورة واحدة من القرآن في نفس الاتجاه في صلاح قلبك ودينك وعلاقتك بالله واقبالك على العبادة هتعرف ساعتها ان في فرق كبير وان نحن نقص وعليك ايه؟ احسن القصص
فهمتم حاجة؟ يا رب تكونوا فهمتم طيب تعال بقى نخش قصة يوسف عليه السلام بالذات لان قصة يوسف هي احسن القصص في احسن القصص يعني يعني قصة يوسف هي احسن قصة
القرآن بلا شك ان هي طبعا كل تفاصيلها كبيرة جدا. قصة كاملة من اولها لاخرها بكل تفاصيلها. تمام؟ وطبعا قصة مؤثرة جدا يعني بكل كل المعايير. عشان كده البعض يقول لك ايه؟ يعني البعض له تأملات في كلمة ليه ليه قصة يوسف عليه السلام
احسن القصص. هقول لكم كده كم حاجة يعني يعني مش مش هشرحها يعني. بس هقولها لكم من على سبيل زكر بعض اللطائف قال بعضهم هي احسن القصص لانها اشتملت على
حاسد ومحسود وعاشق ومعشوق ومالك ومملوك وشاهد ومشهود وحابس ومحبوس وخصب وجد وحزن وفرح وفقر وغنى ومن ام ويقظة حلوة مش هقولها تاني عشان اقول لكم واحدة تانية البعض قال انما هي احسن القصص
لانها اشتملت على الحب والحسد والفراق واللقاء والصبر والندم والعفو والبعض قال هي احسن القصص لانها اشتملت على جميع انواع التنقلات من حال الى حال من محنة الى منحة ومن ذل الى عز ومن رق الى ملك ومن فرقة وشتات الى اجتماع وائتلاف
من حزن الى سرور ومن جدب الى رخاء ومن ضيق الى سعة حلو والله. عجبتني يعني. يعني في حاجات كده بتوقفني عايز اقولها لكم يعني بما اوحينا اليك هذا القرآن. الله اكبر
وان كنت من قبله فمن الغافلين وان كنت من قبلي لمن الغافلين. يعني ايه الغافلين؟ ليه؟ ربنا وصف النبي عليه الصلاة والسلام ان هو كان من الغافلين ووصفوا في صورة قال وجدك ضالا فهدى. يعني ايه من الغافل؟ يعني ايه كان ضال عليه الصلاة
والسلام. تمام غافل يعني ربنا آآ فسرها في اخر سورة شورى قال وكذلك اوحينا اليك روحا من امرنا. تمام ما كنت تدري ما الكتاب ولا الايمان ما كنت تدري ما الكتاب ولا الايمان؟ يعني ما كنت تدري التفاصيل
يعني النبي عليه الصلاة والسلام كلمة غافل يعني كنت لا تدري غافل ما كان ما وصلتلكش المعلومة. فده مش مش مش حاجة عيب فيه يعني. طب ما هي ما صلتوش
وكلمة ضال كلمة ضال تحتمل معنيين. ضال هو الذي لا يعرف الحق يقول لك ضل الطريق وضال المعرض عن الحق فلما ربنا يوصف النبي ان هو كان ضال يبقى يقصد المعنى الاول
اللي هو الذي لا يعرف الحق. مش معرض عن الحق النبي، عليه الصلاة والسلام، ما كانش جاهل بالحق تماما وكان يعرف بعض الحق بدليل نوى عليه الصلاة والسلام كان في الجاهلية حتى كان على التوحيد على طريقة ابراهيم عليه السلام. وكان يعني ما سجدش لصنم ما شربش خمرة
ما بتسمعش موسيقى ما كانش بيزني ما كانش بيعمل افعال الجاهلية وكان يعلم اجمالا من ما بقي من ملة ابراهيم بعض الايه؟ بعض التفاصيل المحدودة لكن ما كنش عنده باقي التفاصيل. يعني
تفاصيل الدار الاخرة تفاصيل العبادات اصلي ازاي؟ اصوم ازاي؟ ايه ايه اللي هيحصل بعد الموت؟ ايه لسه التفاصيل مش عنده معنا غافل ما كان يدري التفاصيل. وان كان اجماليات كان يعرفها. وكان ملتزم بها. فكان على التوحيد. وكان على الاخلاق الحميدة بشكل اجمالي
وكان بيبتعد عن عن المنكرات بشكل اه اه اجمالي ما عملش حاجة حرام في الجاهلية. لكن ما يعرف التفاصيل. ما يعرفش اه الطهارة والتيمم الغسل يعني في حاجات لسة ما نعرفهاش. آآ ما اعرفش تفاصيل آآ العقائد في الايمان بالله واليوم الاخر والملائكة في تفاصيل ما اعرفهاش
وده معنى الغافل او معنى ضال في حقه عليه الصلاة والسلام لكن هو كان اجمالا على التوحيد. وكان اجمالا على الاستقامة. اما تفاصيل التوحيد وتفاصيل الاستقامة ما كتش وصلته ثم انتقل بقى بدأ بنا الايه؟ الجمال كله. اذ قال يوسف لابيه الله اكبر على طول دخلت بنا السورة
في الهدف اذ قال يوسف لابيه يا ابتي اني رأيت احد عشر كوكبا الشمس والقمر ساجدين. قال يا بني لا تقصص رؤياك على اخوتك فيكيدوا لك كيدا. ان الشيطان للانسان عدو مبين. طيب
نقلت بنا السورة هتلاحز ان السورة آآ زكرت الاول مشهد مشهد واحد بس مشهد واحد بس في علاقة يوسف عليه السلام بيعقوب عليه السلام ثم بدأت بداية تانية من اول قوله لقد كان في يوسف واخوتي ايات للسائلين
خد بالك. يعني الاول حصل مشهد كده المستقل تماما عن القصة وبعد كده بدأنا القصة من الاول بقى. لقد كان في يوسف واخواتي ايات للسائلين از قال از قال يوسف
ايه المشهد ده لما هاشرح لك دلوقتي المشهد ده هتكتشف المشهد ده هو عمود القصة عمود القصة والقصة كلها مبنية على المشهد ده. عشان كده ربنا زكره لوحده وهو باختصار
كيف ربى يعقوب يوسف عليه السلام كيف صنع يعقوب يوسف عليه السلام ازاي قدر يعمل او يربي او يأسس او يأصل اصول عند يوسف عليه السلام وصلته للايه للعظمة اللي احنا بنشوفها منه عليه السلام
اولا نلحز في القصة ان يوسف عليه السلام اول حد فكر يحكي له هو والده وده شيء ملفت جدا ازاي الواحد لما بيفكر في حاله كده او حال اغلب الشباب او اغلب الناس
انا وانا لو شفت مدام اروح اقول لابويا تقول لي صعب يعني مش هقول لابويا اصل ابويا اصلا بيتخنق مني ومش هيقعد يتكلم معي هو ابوك يسخر مني وممكن يقول لي بقول لك ايه انا مش مش رايق لك بقى يعني ما دا ناقص لك تقول لي ما انا مات كمان يعني انا اصلا مش طايقك في اليقظة
تحكي لي من ام يعني ازا معنى كده طب انت هتحكي المنام ليه ؟ تقول لي اللي يعني اللي بيحبني اللي اللي هيستحملني اللي هيقبلني واللي هيصدقني واللي مش هيسخر مني واللي هياخد الموضوع بجدية
ازا يعقوب عليه السلام كان فيه الصفات ديت وكان يوسف عليه السلام بيتعامل معه على انه فيه الصفات ديت ازا ما كانش والد اللي هو اوامر ونواهي وصرامة وبيتعامل كده جيش وبابا بابا مش حنين بابا ما
معناش بقى ما بيقعدش معنا ما فيش الكلام دوت يعقوب عليه السلام مدي ليوسف عليه السلام كمية طمأنينة وامان وحب واحترام وتقدير واستيعاب واحتواء ان يوسف عليه السلام لما شاف من ام اول حد فكر يقول لابوه
الاب انتم متخيلين معنى ان اول واحد فكرت فيه ابويا يبقى ابويا ده احلى من صاحبي احسن من صاحبي تمام؟ مش ده انت ممكن تقول لصاحبك ما تقولش لابوك يبقى انا لو اقول لابويا ما قولش لصاحبي يبقى ابويا اقرب لي من صاحبي
وهي دي بداية الشخصية السوية ليوسف عليه السلام. اب سوي دوره التربوي بيدي كل مشاعره وحنانه وقلبه واحتواءه وعطفه للابن مش بيتعامل ميري مش بيتعامل اوامر مش بيتعامل كانه في الجيش
والله عايز هنا ان هم الاتنين قاعدين لوحدهم بدليل ان ما حدش سمع عن المنام دوت وقال له لا تقصص رؤياك على اخوتك رغم ان الاب عنده كم ولد عنده يعني حداشر غير يوسف عليه السلام
وعنده طاقة وعنده سعة ان هو يقعد مع كل واحد لوحده الواحد لو عنده اتناشر عيل ده مش يقول لك باقول لكم ايه انتم يعني قابلهم في قابلهم على الغدا بس
قابلهم في في الاجتماعات. هيقابلهم في على السفرة لا ما عنديش خلق بقى اقعد مع كل واحد لوحده. ده انا اتناشر واحد يعقوب عليه السلام عنده استعداد يقعد مع كل واحد لوحده
ويسمعه ويقعد يحكي معه حكاية طويلة اوي ويصبر عليه ويدي له مواعظ ونصايح ويحلل له كلامه ويفهمه الغلط والصح هي دي انتم عارفين ان هو ده اللي احنا مفتقدينه في بيوتنا
مفتقدين في بيوتنا الجلسة الخاصة بين الام والابنة والابن بين الاب والابن والابنة الجلسة الخاصة اغلبنا بيعتقد ان هو تمام قوي لو انا كويس في العموم طبعا في ناس نمازج سيئة. احنا مش هنتكلم عن النمازج السيئة
بس انا بقول حتى النمازج الكويسة فينا هو فاكر نفسه كويس. بس لما تيجي تقارن نفسك بيعقوب عليه السلام لسه الام فعلا الكويسة هي اللي بتقعد مع تقفل الباب كده عليها هي وبنتها ويقعدوا يدردشوا ساعة
احكي لها تفاصيل بقى حصل ايه في المدرسة وقالت لي وعملت لي وهي الام بتلقط عشان تربي تقول لها خدي بالك من دي. لأ ديت لأ دي تبقى احسن. لأ المفروض رد فعلك هنا كان يبقى كزا. وتقعد تطلع منها
ردود افعال عشان تعرف نتعرف على شخصيتها اكتر وتربيها احسن. اب بيقعد مع ابنه يقول له احكي لي حصل ايه والابن نفسه بيجي يقعد مع بواب امان. بابا مش مش هيزعق لي مش هيضربني مش
بيهزقني مش هيسخر مني مش هيتنمر علي مش هيقل مني بيحبني فبقعد احكي له حصل ايه في النادي وحصل ايه في الجيم وحصل ايه مع اصحابي وبابا بيحبني قوي بيتلطف معي بيشكر في الحاجة الحلوة اللي بعملها
في نفس الوقت لو في حاجة بيحزرني منها انا استفدت اوي من ابويا. انا بحب احكي له عشان دايما في ضهري وصاحبي قوي ابويا المجلس الخاص الخاص مش العام مع كل واحد لوحده
عشان اقرا كل واحد لوحده. اللي بيعمل كده ده اللي بيربي صح ما بنعملش كده يبقى لسه فيه لسه قدامنا شوية على ما نوصل للنموذج الصحفي في التربية المجلس الخاص ده اتكرر شفناه كتير في كل الانبياء والصالحين
مجلس خاص ما بين ابراهيم عليه السلام واسماعيل عليه السلام وهو بيقول يا بني نفس الالفاز اهي اني ارى في المنام اني اذبحك فانزر مازا ترى قال يا ابتي افعل ما تؤمر ستجدني ان شاء الله من الصابرين
مجلس خاص بين لقمان وابنه هو بيقول يا بني حبة من خردل. يا بني اقم الصلاة وامر بالمعروف وانه عن المنكر القاعدة الودية القعدة اللطيفة اللي مش جيش مش اوامر مش ميري. قاعدة حب كلها احتواء وحب وانس وجمال
ولطف ما بين الاب والابن ثم ان من صفات الجلسة ديت هو الرقي في التعامل الرقي بقى اللي هو ايه خيالي ان الابن بيقول لابويا ابتي والاب بيرد عليه يقول له يا بني
يا بني ما قالوش يا ولد يا بني حساك ان انت مني حبيبي. تمام؟ يا بني الابن مش هيقول يا ابتي غير لما يسمع من ابوه ان هو بيقول يا بنية
ما تطلبش من ابنك يحترمك وانت بتقل منه في الرايحة وفي الجاية ما تطلبش من ابنك يعاملك باحترام وانت بتشتمه باقذر الالفاظ لاقل غلطة ابني طول النهار بيتقال له يا كلب ويا حيوان ويتقال للبنت يا جزمة يا غبية يا حمارة. وبعد كده الابن تيجي يكلم باباه يقول له انت لازم تقف
وانت بتكلمني وتحترم ابوك وتبوس ايدي وتبوس راسي وتقول لي يا ابتي ويا بابا ما انت فين؟ هو اصلا انت انت ده انت مبهدله هي الابن هو مرآة الاب البنت مرآة الام
لما هي تشوف الام اسف يعني قليلة الادب. ولسانها طويل. وسبابة ونمامة. ووقاعة. وشرانية البت لو طلعت شبه امها اي حد انت اللي عملت فيه كده ما تطلبيش منها تطلع بقى حنينة وقلبها ابيض وتعامل جوزها كويس. ما هي انت كنت بتعاملي
ابوها مش كويس هي طالعة من بيت الام كانت سيئة مع الوالد عملت في جوزها كده تيجي الام بقى تحاول تصلح ما بينهم بتضحكي على مين هي طلعت مراية لك
عايز ابني يبقى حاجة انا اعملها الاول. هو ابني صفحة بيضا لما يلاقي البيت بيحترم بعضه انا بحترم زوجتي بكلمها باجمل الالفاظ. وبنقي اجمل الكلام وانا بقوله لها وهي شايفة بنتي الوسطانية مسلا شايفة بكلم اختها الكبيرة ازاي ؟ بكلمها باحترام وبرقي وباداعبها وباقبلها
هتطلع عاملة ازاي؟ هي ما شافتش غير كده فهي ما تعرفش ان في قلة ادب. يعني يعني ممكن لو هي راحت لبيت تاني شافت الاب بيشتم ابنه والابن بيشوح بتقول ايه الناس الغريبة دي
رغم ان ده ممكن النموزج العادي بس هي ما شافتش كده. هي ما تعرفش غير هو هو ليه انتم ايه يا جماعة هو انتم مش بتحترموا ابائكم ليه؟ هو الاب مش بيحترم ولاده ليه؟ هي هي ما تعرفش الكلام دوت
فلن تجد بيت يتقال فيه يا ابتي الا البيت اللي بيتقال فيها بنية نلاحز هنا ان ان يوسف عليه السلام بيحكي فعلا حاجة غريبة دي حاجة غريبة فعلا لو اب تاني غيري يعقوب عليه السلام كان اخد الموضوع بسخرية
وكان ممكن قال كلمة ما لهاش لازمة لابنه وهو بيقول له كده لو واحد بيقول له بقول لك ايه انت هتقعد شايف لي كواكب وشموس بقول لك ايه يا عم رح نام يا عم انت هتوجع لي دماغي ليه؟ هي ناقصاك
بقول لك ايه ما مش ناقصة مناماتك هي خلاص طب ما انت احبطتني امال لو كلمتك بقى في احلامي وطموحاتي وانت بتكسر في اقول لك يا بابا نفسي ابقى يقول لي يا ابني انت هتفضل فاشل يا ابني انت يا ابني انت ما لكش لازمة
والبنت تقول له يا بابا نفسي اعمل وبتاع يا بنتي اتلي على انت اخرك آآ اقعدي في البيت وآآ خشي المطبخ طب ما انت عايز ابنك يبقى بني ادم ازاي؟ ده مجرد ما بيحكي لك حكاية او يقول لك حلم من احلامه او يقول لك هدف من اهدافه بتمسكه تهزقه
هيقول لك تاني ومش هتعرف هو بيعمل ايه بعد كده. وحيكبر وهتبقى انت مش عارف هو فين وخرج فين وجه منين وبيشتغل ايه الفلوس دي جايبها منين ولا هيقول لك
خلاص كان زمان كان من زمان انت ما ادتنيش الامان ان انا اتكلم معك اصلا. انت ما احتوتنيش. ده انت المفترض كنت تقدر كلامي حتى لو باقول عبط. انا اسف. انا لو باقول عبط
وبتتقدر كلامي انا كنت صغير ما بفهمش معلش انا اسف انا لازم لما اقدر كلام ابني اقدره على مستواه هو مش مستواه انا معلش ما انا ممكن بنتي تيجي تقول لي كلام فعلا ما لوش اي لازمة. يعني هو هو بالنسبة لي ممكن اقلبها سخرية
بس هي جاية تحكي لي وهي متنرفزة ومتعصبة. وانا حاسس ان هي واخدة الموضوع بجدية ومحموقة. وحصل كده وعملت لي كده وبتاع لازم تتعامل بمستوى الكلام بمستوى فهمها هي مش مستوى فهمك انت
ان هي شايفة الموضوع كبير وشايفة الموضوع مهم جدا انت مش انت شايف موضوع تافه! هو فعلا تافه! بالنسبة لك انت! وبالنسبة لي انا ياك هو ما كنش تافه بالنسبة لها
فلو انت قلت لها ان الموضوع ده تافه هي مش هتيجي تحكي لك تاني وهتعرف لما تلاقي ولادك ما بيجوش يحكوا لك حاجة اعرف ان انت ما ادتهمش الامان ما قدرتش كلامهم
عليهم كزا مرة قفلوا منك حكت لك كزا مرة حاجات يمكن عبيطة حصلت في الماسف يعني. بتحصل معهم في المدارس كان المفروض رد فعلك ان انت طب ايه اللي حصل؟ احكي لي. طب ازاي يحصل كده لا لا لا ما ينفعش ابدا. وانت عملت ايه؟ وتعالي وهاتي حضن حبيبتي. انا
يعني انا مقدر اوي الموقف اللي انت اخدتيه وانت صبرت كتير واستحملت كتير مع ان اصلا يعني هوا بس انا بتكلم في دماغه هو مش في دماغي انا ابنك ساعتها
هيجي يحكي لك كل حاجة بيقول ابويا ده لما بحكي له بيقدرني بيرفعني فوق فعلا بيحترم كلامي. هو لا اراديا هيلاقي نفسه عايز يحكي لك معلش انت لو ابنك جا لك حكى لك نفس من ام يوسف عليه السلام لو انت مش عارف قصة يوسف عليه السلام هتقلس عليه وتسخر منه وتقول له خش نام
دي مشكلة احنا مش عارفين نتعامل مع ولادنا اه الاحتواء صح احتويهم ان انا انزل لمستواه بس خلاصة الكلام انزل لمستوى افكاره وتعامل باهمية الموضوع على حسب اهميتها بالنسبة له مش اهميته بالنسبة لي انا
وادي له وقت ما استخسرش فيه وقت ده اغلى حاجة عندي انا مش فاضي انجز في الكلام يا ابني انا مش فاضي لك لأ اتكلم يا ابني خد راحتك اقعد بقى سيب بقى اللي في ايدك نقعد
ايه اللي حصل؟ واقعد معه نص ساعة احكي لي واحكي له واربيه وانصحه وادي له من خبراتي. خلاص يا ابني شبعت! اه يا بابا كفاية كده طب اتوكل على الله. لو فيه حاجة تانية ابقى تعالالي انا قلبي مفتوح
وقت لك يا ابني اي وقت تيجي انت انا صاحبك يعني خال ابن ابوه بيعامله كده مش هيحتاج بقى يضربه محتاج يهزقه محتاج يقول له يا ابني ما اسمع الكلام يا ابني. لوالد ابوه لو قال له اي حاجة هيجري يعملها. صاحبك
امه لو قالت له اي حاجة هيعملها. حب بقى يعني اشتغلوا على الحب يا جماعة اشتغلوا على الحب شوية يوسف عليه السلام بيتكلم بطمأنينة. في موضوع خطير طبعا قال له اني رأيت احد عشر كوكبا والشمس والقمر رأيتهم لي ساجدين. هم
هنا يعقوب عليه السلام بقى حس الموضوع كبير اوي اوي اوي اولا هو فاهم الرؤية على طول والرؤية معناها من اخطر ما يمكن من اخطر ما يمكن وهو ترجمها وعرف الحداشر كوكب دول اخواته
الشمس والقمر الاب والام اسجدوا له يعني طبعا السجود هنا سجود تكريم. زي سجود الملايكة لادم مش سجود عبادة ما ينفعش حد يسجد لحد عبادة. لكن في شرع من قبلنا كان ينفع واحد لو عايز يكرم واحد يعني يقدره او يعبر عن احترامه له يسجد له
لكن في ديننا اتلغى الموضوع ده النبي عليه الصلاة والسلام قال لو كان الموضوع ده فضل كنت امرت المرأة ان تسجد لزوجها. تقدير واحترام عشان حقه لكن خلاص ما فيش حتى سجود التكريم ده اتلغى عندنا
تمام يوسف عليه السلام هو طبعا شاف ادرك خطورة الموقف كلام كبير جدا الشمس والقمر. طبعا فيه اختلاف الشمس والقمر هو مين الشمس ومين القمر في كزا خولة على فكرة يعني. يعني في ناس
قالوا ان الشمس هي الام والقمر والاب. وناس قالوا لأ الشمس هي الاب والقمر هي الام مسألة فيها خلاف وان كنت انا يعني بحس بميل كده لان الاب هو الشمس
والام هي القمر ليه؟ اولا ان هو بدأ بالشمس القمر فعادة الاب اللي بيقدم نمرة اتنين الشمس فيها اضاءة وحرارة والقمر فيه اضاءة بس والاب هو اللي بيبقى فيه اضاءة وحرارة. ان الاب فيه عنده الاضاءة يعني فيه عنده المشاعر والتربية وكل حاجة. وفيه الحزم والشدة اللي هي الحرارة
في عنده سلاح تاني والام عادة بيغلب عليها الاضاءة بس. الحنية والرحمة والشدة فيها بتبقى اقل شوية تفسير الشمس بالاب اقرب الى اجتماع الاضاءة مع الحرارة تفسير الام بالقمر اقرب الى ان هي اضاءة وحرارة اقل او ما فيش حرارة
فايدة تانية لو قلنا ان الشمس هي الاب ان دايما القمر اضاءته انعكاس للشمس صح كزلك الاب هو عمود البيت لو نور البيت كله ينور والام تنور تمام الاب فعلا لو لو فعلا يعني
يقدر يصنع الام ويصنع بهجة البيت. وممكن يخرب عليهم كلهم. يعني فكل ما الاب كان اكثر استنارة الام تستنير اكثر ويبقى هو رد. الام رد فعل. يا جماعة نستشعر مسئولية الاب. الاب مهم جدا يعني
قال والشمس والقمر رأيتم لي ساجدين اول حاجة درء المفاسد الاول دار المفاسد قال يا بني لا تقصص رؤياك على اخوتك فاكيد لك كيدا ان الشيطان للانسان عدو مبين خلينا الاول نتكلم على الرؤية
وانواعها بسرعة كل رؤية ممكن اعمل معها ايه رؤية على تلت انواع او ما ترى يرى الانسان في المنام على تلات انواع النوع الاول هي رؤيا الحق اللي هي من الله. وعادة دي بتكون رؤية واضحة جدا. تفاصيلها واضحة ومنطقية
تمام وبيبقى فيها سكينة وطمأنينة فدي رؤية حق طيب لو هي رؤيا من الله فعلا تحتمل احتمال ان انا شفت حاجة خير او شفت حاجة شر لو شفت حاجة خير اعمل ايه؟ النبي عليه الصلاة والسلام قال ازا رأى احدكم ما يحب فلا يخبر به الا من يحب
زي ما سيدنا يعقوب بيقول ليوسف عليه السلام اذا رأى احدكم ما يحب فلا يخبر به الا ايه؟ الا من يحب علشان الحسد طب ازا رأى احدكم ما يكره قال فلا يخبر بي احد
خالص لا يخرج بي احد ابدا لا بتحبه ولا ما بتحبوش. انسى انك شفتها ده الحل واوصى عليه الصلاة والسلام اللي شاف حاجة بيكرها بكزا وصية قال لا يخرج بها احد
قال يتحول عن الى جنبه الاخر. لو انا لسة على السرير اغير نومتي. انام على جنبي التاني قال وليستعز بالله من يستعز بالله من شرها يقول اعوز بالله من شر هزه الرؤيا يتفل عن يساره ثلاث
ولا يحدس بها احد ولا يطلب تفسيرها ابدا ان من اسباب حصول الرؤية تفسيرها فازا فسرت وقعت طالما اي حاجة انت مش عاجبها مش حاببها اوعى تسأل في تفسيرها بعض الناس بيسأل في اي منام بيشوفه. من ام مش حلو
ما تحكوش لحد اعوذ بالله من شره اكفل عن يسارك ثلاث غير نومتك انساه بقى خالص انساه ولا كأنك شفته خلاص؟ طيب يبقى دوت الرؤية النوع التاني ان حاجة بتشوفها بس هي من الشيطان
دي في الغالب بتبقى حاجة مش مفهومة ملخبطة كده ومحزنة ما لهاش ما لهاش ملامح يعني ما تعرفش تحكيها كويس. بس هي مزعجة بس في احيانا التالتة اللي هي بتبقى حديس نفس
يعني واحد عنده امتحان بكرة نايم حالا بالامتحان دي ما لهاش تفسير واحدة بكرة فرحها نامت حلمت بفستان الفرح وبجوزها ما لهاش تفسير واحد عنده عملية بكرة نام حالا بالدكتور والعملية ما لهاش تفسير
ده حديس نفس اكيد طبعا جبلة اي حد مشغول بحاجة هيلاقي نفسه ايه هيلاقي نفسه بيفكر فيها لوحده طيب عشان كده بقى سيدنا يعقوب عليه السلام قال له لا تقصص رؤياك على اخوتك
اكيد لك كيدا هنا كزا فايدة. الفايدة الاولى هو ان سيدنا يعقوب يعلم ابناؤه جيدا يعرف ولاده كويس جدا ده دليل ان هو مهتم بهم كلهم خلوا بالكم بس طبعا يوسف عليه السلام وهو بيقبل عليه اكتر فاكيد اللي بيقبل عليه اكتر بياخد اهتمام اكتر
لكن هو مهتم بهم كلهم. مش معنى ان ولاده مش مش احسن حاجة دلوقتي ان هو مهملهم هو مهتم ومركز معهم كلهم وبيديهم اهتمام كلهم بدليل ان عارف شخصياتهم كويس جدا
قال له لا تقصر يدك على اخوتك فيكيدوا لك كيدا عارف دماغهم كويس جدا وعارف بيفكروا في ايه كمان الحاجة اللي بعد كده نتعلم من يعقوب عليه السلام ان انا لو اعرف ان فيه شخص شرير او بيحسدني او بيمكر بي
فمن المصلحة ان انا اخفي عنه الخير اللي عندي ما استطعت ما في حاجات ما اعرفش اخفيها هي طبيعتها الزهور لكن كل حاجة اقدر اخفيها عنه من النعم فيها قدر المستطاع. قدر المستطاع
بدون ان اشق على نفسي لكن ما اروحش اقول له ابتداء من نفسي كده ده من الرحمة به لان النفوس مش سليمة وهو ممكن يكون بيحسدني ممكن يكون كزا وكزا
طبعا اسوأ حاجة بقى ان انت تنشر كل جميل بيحصل لك على الميديا ان الميديا لا تميز توصل لكل الناس فضلا عن الشير فضلا عن الناس اللي بتشوفك في كل اتجاه
فانت بيشوفك اللي بيحبك واللي بيكرهك واللي بيعايز لك الخير واللي عايز لك الشر واللي بيحسدك واللي بيدعي لك كده يا جماعة من اغبى الامور ان احنا نقعد ننشر كل حاجتنا الحلوة على النت
ويا ريتنا حتى ننشر الوحش معها عشان نقول للناس احنا عندنا وحش برضو لا يعني المنصر حلو بس فطبعا التاني في شائف بقى ان انت عايش في ملك. ما فيش حاجة وحشة بتحصل لك فتعال بقى. خد لك عينين تلاتة. يلا ارقط في السرير بقى
ما تنشروش حاجة يا جماعة انا عايز اقول لك تخبر بمن تحب وهتخبروا ايه عن الميديا هتوصل للي بتحبه بس ؟ هتوصل بكوكب كله يبقى الكلام ده يتقال كده بيني وبينك فيس تو فيس قدامك
مش على الميديا قال له فيكيد لك كيدا وبعد كده عشان يوسف عليه السلام ما يكرهش اخواته على اعتبار ان اخواته بشر والبشر حتى لو كان مش صالح دلوقتي قد ينصلح حاله
قد ينصلح حاله والانسان الغير صالح هو ضحية شيطان اغواة هو مزنب برضو كان سيدنا يعقوب نقله الى عداوة الشيطان نفسه بقى نقلوا نقلة اعلى لانه عايز يقول له هو اخواتك مش هم دول اعدائك الحقيقيين لان هم ممكن بكرة يتغيروا
ان عدوك الحقيقي يا بني هو الشيطان لو عايز تركز عداوتك ركز مع الشيطان ان ممكن بكرة ربنا يهدي اخواتك وهو حس المعنى ده من الرؤية. ما هم هيسجدوا ليوسف ازاي؟ ازا كان بيحسدوه. فاكيد طالما هيسجدوا له
يبقى رضيوا عنه. يبقى حينصلح حالهم فما حبش ان هو يخلق عداوة بينهم اخواته يقول له اخواتك وحشين. ده فيه امهات بيوقعوا بين ولادهم ده فيه عيلة بيوقعوا بين بعض
يعقوب عليه السلام ربى ابنه ان قلبك يبقى تمام مع اخواتك. مشكلتك مع الشيطان. ان الشيطان للانسان عدو مبين. عشان كده كان سهل علي يوسف اخواته في الاخر قال لا تسريب عليكم اليوم. انا مشكلتي ما كانتش معكم من زمان
ويوسف عليه السلام عبر عن الموضوع ده في اخر القصة لما قال من بعد ان نزغ الشيطان بيني وبين اخوتي ان ربي لطيف لما يشاء. سبحان الله تربية عجيبة فازا اول حاجة بيأصلها يعقوب في يوسف عليه السلام عداوة الشيطان
ودي خلاصة التربية اللي جاية بقى. هو اصلا فيه حاجتين بس عداوة الشيطان محبة الرحمن. يوسف عليه السلام كل الابداع اللي عمله في القصة ناتج عن الاصلين دول. ان هو اتربى على عداوة الشيطان ومحبة
الرحمن. ادي عداوة الشيطان اهي. طب تعال محبة الرحمن بقى جت ازاي بدأ يحببه في الرحمن بطريقتين. اولا زكر الانعام وزكر الصفات او نقدر نسميها زكر النفع المتعدي اللي هو النفع اللي بيجي لك من ربنا وزكر صفات ربنا الزاتية
لان اي شخص او اي شيء يحب في الدنيا يحب الحاجتين هم ما فيش غيرهم. هم نفس الحاجتين دول اما للصفات الزاتية او لصفاته المتعدية يعني هو دلوقتي هيقول له يجتبيك ربك دي صفة متعدية ان ان ده نعيم انعام متعدي. لكن انا بقول له ان ربك عليم حكيم دي صفة زاتية في الله
بس اي حد عليم بنحبه اي حد حكيم بيتحب. هاضرب لك مسال هتفهم دلوقتي اللي جاي وانا احاول اختصر عشان ما اطولش عليكم خمس دقايق كمان انت دلوقتي بتحب الوردة ليه
عشان شكلها حلو. استفدت حاجة؟ لأ بس هي شكلها حلو. انت ممكن تحب صورة على الموبايل. حتى ما شمتهاش ازا هي شكلها حلو دي تتحب. طيب انت في في الشارع عندكم واحد
ربنا رزقه ببيبي كده ولد جميل قمور الولد امر جميل ومكلبز كده وخدوده طالعة وحمرة وبتاع فانت اول ما شفته حبيته. ليه؟ عشان اموره وخدوده مقلبزة وحمرا تمام طيب هو انت استفدت حاجة كده؟ لا
حبيتوا ليه عشان هو امور؟ طيب بعد كده الولد دوت كبر وبقى زكي طلع ان هو زكي حبيته اكتر. طب انا استفدت حاجة؟ لأ بس هو يتحب عشان هو زكي. يبقى دي الصفة الزاتية فيه. الولد كبر وبعد كده بقى اشطر واحد في المدرسة. حبيته اكتر. مؤدب حبيته اكتر. ختم قرآن حبيته اكتر. بار بوالديه حبيته اكتر
انا لغاية دلوقتي ما استفدتش حاجة سكونه هو فيه صفات حلوة هو يتحب لاجل صفاته الحلوة طب كبر اوي وبقى صاحب شركة كبيرة واغنى راجل في المنطقة حبيته اكتر انا لغاية دلوقتي ما وصلتش حاجة
جيت في يوم من الايام انا بقيت فقير واداينت جالي قال لي يا عم انا طول عمرك انت راجل بتحبني خد واداني ديوني وسدد لي ديوني كلها هيحصل ايه بقى؟ اوف المحبة هتضرب فوق اوي. لان هنا بدأ ينتقل من مجرد مش مجرد صفاته الزاتية بقى فيه نفع متعدي منه لي. تخيل لو كل يوم بيديني نفس
مبلغ تمام؟ تخيل لو لو وقف معايا وقفات كتير تخيل شغلني او شغل ولادي او او او ابنه اتجوز بنتي واكرمنا يعني بدأ يجي لي منه نعم احب قد ايه
اوف حب رهيب. طب ينفع في يوم القيامة اعصيه ده لو قال لي اي حاجة هاعملها اي حاجة حلال مش ممكن ابدا ده راجل مش ممكن يا جماعة ده راجل محترم وبتاع ده لو ما بيعملش معي حاجة ده كفانا ده اتكسف منه انه راجل محترم
طب اومال بقى لما قلت لك عمل معي ايه ؟ ما اقدرش اعصيه. عشان كده هتلاقي سيدنا يوسف طول القصة ثابت ما تغيرش. قال معاذ الله انه ربي ايه احسن يا مسواي
صحن جبل ما وقعش في اي معصية حب ربنا اوي. بيدعو الى الله في السجن رغم ان هو في السجن بيقول يا زلك من فضل الله علينا وعلى الناس ولكن اكثر الناس ايه لا يشكرون. بيدعو الى الله في السجن
ليه عشان اتربى على المحبة؟ طب بيعقوب عليه السلام اصلا المحبة دي فين؟ بين نفس الفكرتين دول. يكلمه عن صفات ربنا الزاتية وصفاته او دفعه المتعدي ليوسف عليه السلام بص بقى يقول له ايه وكزلك يجتبيك ربك
يجتبيك ربك. يعني يختارك ويصطفيك وهو عارف ان هو كده اصطفاء وان هو اصطفاء للنبوة كمان وليجتبيك ربك يصطفيك ويعلمك ما قالوش يا ابني انا اللي اعلمك. خد بالك يعقوب اه يعني نموزج رهيب الصراحة يعني
ما قالوش يا ابني انا اللي علمتك. مع ان هو اللي معلمه فعلا. هو المعلم بتاعه هو شيخه. هو هو استازه هو معلمه. ما لوش يا ابني شفط تربيتي ايه رأيك في تربيتي؟ انا ربيتك يا ابني ولحم كتافك من خيري. الاب الصالح ما يعملش كده
الاب الصالح يربط ابناؤه بالله. يقول لهم ربنا اللي بيعلمني وبيعلمكم. ربنا اللي بيعطيني وبيعطيكم يربط ولاده بالله عشان يحبوا ربنا عشان ما يعصهوش بعد كده عشان يقدر يسيبهم وهو مطمن حتى في الخلوات مش هيعصوا ربنا. لان انا لو ربطته
هيقدرني وانا موجود طب انا غبت هيعمل اللي هو عايزه فهمت حاجة دي مشكلة ولادنا. قدامنا ملايكة قدامنا ملايكة تقول لابني ده متربي ابني ما يعملش كده ابدا يا بنتي يا حاجة ابنك في المدرسة مطلع مطوة معور به عيل. تقول لك ابني ده ابني ده قمور قوي ما بيعملش حاجة. ما هو قدامك ما بيعملش حاجة
اللي انت ربيتيه على ان هو بيقدرك انت مش مصدقة انه بيشتم مش مصدقة ان هو بيعمل عادة سيئة مش مصدقة انه بيشرب احنا ما ربناش فيه حب ربنا خوف من ربنا في الغيب
يقول له يجتبيك ربك ربك بيقول له ربك ما قالوش ربنا حتى ربك. وكأنه بيعمل علاقة خاصة بين يوسف وبين وبين ربنا ويعلمك الله من تأويل الاحاديث ويتم نعمته عليك. وكأن النعم كتير اوي بس هو بيقول له ده انت هتوصل لتمام النعمة. ده الانسان لو النعمة بس مية مية. امال تمام النعمة
ويتم ان هو ادرك ان هيوصل للنبوة لان دي اعلى النعم ما هو بص النعم درجات ان انا مسلا كعلاء مسلم دي نعمة ان انا مسلم مهتدي دي نعمة كبيرة اوي. ان انا اوصل اني ابقى من اولياء الله. نعمة كبيرة قوي قوي. اوصل للنبوة. طبعا ما فيش حد بيوصل للنبوة خلاص. ان واحد يوصل
النبوة ده اعلى حاجة بقى ويتم نعمته عليك وعلى ال يعقوب. كان بيقول له انت النعمة مش عليك انت بس ده النعمة عليك وعلى ابوك وعلى جدك وعلى ابو جدك
تمام؟ وعلى ال يعقوب. كما اتمها اتمها على ابويك من قبل. ابراهيم واسحاق وكأنه كل النعم يا جماعة اي نعمة للاب هي نعمة للابن. اي نعمة للجد هي نعمة للحفيد
انا لما جدي يبقى راجل صالح انا مستفيد. لما جدي كان غني انا استفدت لما جدي سمعته حلوة انا استفدت وكل نعمة على الاب نعمة على الابن كل نعمة على الجد نعمة على الابن. شف ربنا انعم عليك بكام نعمة
تمام ويتم نعمته عليك وعلى ال يعقوب كما اتمها على ابويك من قبل ابراهيم واسحاق. وبعد كده ربطوا باسمين من اسماء الله ان ربك عليم حكيم ليه اختار عليم حكيم بالزات
خليني ارجع الاول لفائدة وبعد كده اجي هنا واختم قال له وكزلك يشتبيك يعقوب عليه السلام فاهم سنن الاجتباء لا يأتي الا بعد ابتلاء تاني اكتبوها يعقوب عليه السلام فاهم سنن
الاجتباء لا يأتي الا بعد ابتلاء فاذا اشتباك الله هبت عليك الابتلاءات فاستعد واحسن استقبالها وقيل للامام الشافعي ايهما احب اليك ان يمكن الرجل ام يبتلى قال لا يمكن حتى يبتلى. لا يمكن حتى يبتلى
في منصة الابتلاءات وان يوسف عليه السلام هيشوف ابتلاءات في حياته جامدة جدا عشان يوصل للمنزلة ديت خلاص فممكن لما يحصل الابتلاءات ديت هيسأل يوسف نفسه ليه بيحصل معه كده
فتكون الاجابة ان ربك عليم حكيم وحاجة تانية لما يحصل الابتلاء هيسأل فهتكون الاجابة ان ربك عليهم حكيم. ولما يحصل الاجتباء والاصطفاء ويوصل للنبوة ويعلى على اخواته ممكن يجي له نفس السؤال. اشمعنى انا
مش واحد تاني من اخواته هي اللي كان مكاني هتبقى نفس الاجابة ان ربك عليم حكيم. بس ودي اجابة بتريحك في حاجات كتيرة جدا سيدنا نوح لما سأل ربنا قال ان ابني من اهلي وان وعدك الحق وانت احكم الحاكمين. قال يا نوح انه ليس من اهلك انه عمل غير صالح فلا تسألني
ما ليس لك به علم اني اعظك ان تكون من الجاهلين في حاجات كتير قوي ما عندناش بها علم. بس يكفينا الاجابة دي ان ربك عليم حكيم يوسف عليه السلام طلع بتربية قوية. عداوة الشيطان محبة الرحمن هي دي اللي صنعت يوسف عليه السلام
عايز تعرف الصناعة دي بانت امتى؟ بانت في كل مشهد له بانت لما كان في السجن وهو بيحبب المساجين في ربنا. رغم ان هو في السجن. ممكن يقول ده ربنا اللي عمل في كده وبتاع. ما شفش كده
شايف ان ربك عليم حكيم وشاف ان ده خير ان شاء الله وربنا جميل وبيقول ذلك من فضل الله علينا وعلى الناس. ويقول ارباب المتفرقون خير ام الله الواحد؟ القهار. قدر يقاوم
شهوة النساء اللي هي محبوبة لاي راجل. بحبه لله معاذ الله انه ربي احسن مثواه. قال رب السجن احب الي مما يدعونني اليه تعال لي بقى في اخر القصة. وشف تأثير الرهيب لتربية يعقوب على يوسف. رغم ان اللقاء اللي حصل بين يعقوب يوسف في الاخر كان بعد اربعين سنة
قال قال يا ابتي بص بقى التربية هزا تأويل رؤياي من قبل ده بعد اربعين سنة اول مرة يقابله من اربعين سنة من المجلس دوت بس مش ناسي ولا كلمة من اللي حصلت في القعدة الودية دي. عشان باقول لك المجلس الخاص مع ولادنا هو ده اللي بيسبت. لكن الكلام العام بيتنسى
قال هزا تأويل الرؤيا من قبل قد جعلها بص جعلها مين ؟ ربي. هو قال له ربك. فبيقول هنا ربي حقا وقد احسن بي ما هو متربي على الاشتباه بقى واصطفاء. احسن به اذ اخرجني من السجن. ما قالش ادخلني السجن ادب مع الله. ازا اخرجني من السجن وجاء بكم من البدو
وبعد كده التربية التانية من بعد ان نزغ الشيطان بيني وبين اخوتي. ان ربي لطيف لما يشاء انه هو لي من اول ايه انه العليم الحكيم ربي قد اتيتني من الملك وعلمتني ويعلمك وعلمتني من تأويل الاحاديث الايات
بس بس دي خلاصة الحلقة الاولى كيف صنع يوسف عليه السلام فوايد ايمانية تربوية عقدية. ارجو من الله ان احنا نكون حققنا الغرض المقصود من الايات ديت. ان شاء الله نتقابل المرة الجاية على خير. نفعنا
واياكم يا اخوانا وسمعنا سبحانك اللهم ربنا وبحمدك اشهد ان لا اله الا انت استغفرك واتوب اليك. السلام عليكم ورحمة الله